
הוועדה המיוחדת לדיון בהצעת החוק בעניין השוויון בנטל בשירות הצבאי בשירות האזרחי
ובשוק העבודה ולהסדרת מעמדם של תלמידי הישיבות
22/01/2014

הכנסת התשע-עשרה
נוסח לא מתוקן

מושב שני
<פרוטוקול מס' 35>
מישיבת הוועדה המיוחדת לדיון בהצעת החוק 
בעניין השוויון בנטל בשירות הצבאי בשירות האזרחי ובשוק העבודה 
ולהסדרת מעמדם של תלמידי הישיבות
יום רביעי, כ"א בשבט התשע"ד (22 בינואר 2014), שעה 15:30
<סדר היום:>
<הצעת חוק שירות אזרחי לתלמידי ישיבות (הוראת שעה), התשע"ג-2013.>
נכחו:

<חברי הוועדה:>
אילת שקד – היו"ר

אריאל אטיאס

משה גפני

צחי הנגבי

מאיר פרוש

אלעזר שטרן

<מוזמנים:>
	 השר להגנת הסביבה עמיר פרץ
	
	

	יואל הדר
	–
	יועמ"ש, המשרד לביטחון פנים

	מאיר -דב ברקוביץ
	–
	רמ"ד מידר, המשרד לביטחון פנים

	חיים אמיגה
	–
	עו"ד, הלשכה המשפטית ,המשרד לביטחון פנים

	טליה אברבוך
	–
	יועצת השר, המשרד לביטחון פנים

	דלית דרור
	–
	היועצת המשפטית, המשרד להגנת הסביבה

	בנימין חנוך
	–
	עו"ד, הלשכה המשפטית, המשרד להגנת הסביבה

	נועם עמרן
	–
	עו"ד, מנהלת שירות אזרחי לאומי

	גבי פיסמן
	–
	מונה ייעוץ וחקיקה (פלילי), משרד המשפטים

	איה דביר
	–
	משפטנית, משרד המשפטים

	
	
	

	יפתח שבת
	–
	מתמחה, הלשכה המשפטית, הכנסת


<ייעוץ משפטי:>
עידו בן-יצחק
איילת לוי
<מנהל/ת הוועדה:>
לאה קריכלי
<רישום פרלמנטרי:>
חפציבה צנעני
<הצעת חוק שירות אזרחי לתלמידי ישיבות (הוראת שעה), התשע"ג-2013>
<היו"ר אילת שקד:>
הישיבה נפתחת.
<איילת לוי:>
לסעיף 5(א) אנחנו מוסיפים סעיף קטן (ד).

<איה דביר:>
אפשר שיהיה לנו עותק של הנוסח שלכם?
<בנימין חנוך:>
הנוסח שאנחנו העברנו לכם.

<עידו בן-יצחק:>
לא. זה נוסח שהעברנו לפני חמש דקות.

<מאיר פרוש:>
מה הוא מחלק? מה קורה פה?

<בנימין חנוך:>
יש את הנוסח שאנחנו העברנו. הגענו לסיכום.

<איילת לוי:>
זה מלפני חמש דקות. בני, אני לא יכולה לעבור על זה.

<עידו בן-יצחק:>
בני, אתם העברתם לנו נוסח ב-14:00. על בסיס הנוסח הזה - - -

<נעם עמרן:>
בסיכומים האלה המנהלת לא הייתה. אנחנו גם לא בחנו את הסיכומים האלה. אני מצטער.

<היו"ר אילת שקד:>
אם מצביעה, ואם אתם רוצים – שאחד מכם יגיש רביזיה.

<איילת לוי:>
	
	
	(ד)
	השר להגנת הסביבה רשאי להסמיך משרת בשירות אזרחי-ביטחוני במשטרה הירוקה ובאגף ים וחופים של המשרד להגנת הסביבה, בסמכויות של מפקח לפי סעיף 5 לחוק הגנת הסביבה (סמכויות פיקוח ואכיפה), התשע"א-2011, ועל משרת בשירת אזרחי-ביטחוני כאמור יחול הדין המשמעתי החל על עובד המדינה לפי חוק שירות המדינה (משמעת), התשכ"א-1963, למעט האמור בסעיפים 25(6), 34(4), 34(8) ו-46א עד 60 לחוק האמור ובשינויים אלה:

	
	
	
	(1)
	במקום האמור בסעיף 25(3), יבוא קנס שאינו עולה על שישית מדמי הכלכלה ליחיד של משטרת בשירות אזרחי-ביטחוני;

	
	
	
	(2)
	במקום האמור בסעיף 34(5), יבוא קנס שאינו עולה על שליש מדמי הכלכלה ליחיד של משרת בשירות אזרחי-ביטחוני;

	
	
	
	(3)
	בסעיף 41ה במקום "להפקיע ממשכורתו סכום שלא יעלה על עשירות ממשכורתו החודשית" יבוא קנס שאינו עולה על עשירית מדמי הכלכלה ליחיד של משרת בשירות אזרחי-ביטחוני.


<איה דביר:>
אפשר לומר הערות לסעיפים?

<איילת לוי:>
יש לכם הערות לסעיף (ד)?

<איה דביר:>
כן. אני אומרת את העמדה של הממונה על המשמעת בנציבות שירות המדינה. הוא חושב שלא כדאי להתחיל למעט סעיפים מסוימים, ואפשר למעט את הפרק של השעיה, מפני שהוא חושב שלא נעשתה עבודה מספיר יסודית ועדיף לקבוע את זה בשינויים המחויבים ולא להתחיל למעט סעיפים כדי שלא ישתמע שמכלל ההן אתה לומד על הלאו. מה שכן אפשר להשאיר זה את ההתאמות של דמי הכלכלה ואת השימוש בהשעיה כאמצעי משמעת. זה נשמע שבחיפזון שבו אנחנו מטפלים בזה זה פחות מסוכן מאשר להתחיל למעט סעיף מסוים כשאתה לא בטוח שזה הכל. זו הצעה לנוסח.
<עידו בן-יצחק:>
אני רק אגיד מה הסעיפים האלה אומרים. הסעיפים האלה נוגעים להורדה בדרגה - - -

<בנימין חנוך:>
אלה פשוט סעיפים שמדברים על העובדים, למשל נושא משכורות.
<עידו בן-יצחק:>
למעשה, זה הורדה בדרגה ופיטורים.

<בנימין חנוך:>
נכון. הם לא רלוונטיים כי הם לא עובדים.

<איה דביר:>
לכן גם לא יהיה אסון, אם נכתוב "בשינויים המחויבים" ולא נתמקד בסעיף מסוים.

<בנימין חנוך:>
הסעיפים האלו רלוונטיים פשוט ספציפית לעובדים, ומכיון שפה לא מדובר על עובדים זה לא רלוונטי.
<עידו בן-יצחק:>
אני הייתי משאיר את המיעוט של הסעיפים האלה ומוסיף "בשינויים המחויבים" או "בשינויים האלה".
<היו"ר אילת שקד:>
אוקיי. הלאה.
<קריאה:>
מסכימים.

<היו"ר אילת שקד:>
אפשר להצביע?

<אריאל אטיאס:>
לא. עוד לא הבנתי. אני רוצה להבין מה זה.
<היו"ר אילת שקד:>
אנחנו מצביעים סעיף-סעיף.

<אריאל אטיאס:>
מה המשמעות? מה ההסדר הזה? מישהו יודע להסביר לי מה ההסדר עכשיו? היה ויכוח על מה הסמכות ומה לא הסמכות. ישבתם ביניכם וסגרתם? מה אומר ההסדר?
<היו"ר אילת שקד:>
זה הסדר של סמכות פיקוח ואכיפה עם יישום של הדין המשמעתי במקרה הזה.

<אריאל אטיאס:>
אז מי יודע להסביר לי על ההסדר?

<היו"ר אילת שקד:>
אף אחד.

<אריאל אטיאס:>
אף אחד לא יודע להסביר.

<בנימין חנוך:>
לא. אני יכול להסביר.
<היו"ר אילת שקד:>
אני צוחקת. איילת תסביר.
<אריאל אטיאס:>
בלי להקריא לי תסבירי בצורה שהראש יבין.
<היו"ר אילת שקד:>
השר עמיר פרץ, לא היית צריך לבוא. אנחנו מאשרים את זה.

<אריאל אטיאס:>
איזו תגבורת הביאו לפה.

<איילת לוי:>
חבר-הכנסת אטיאס, אתמול בוועדה התקבלה בעצם ההחלטה להעניק סמכויות למפקחים במשרד להגנת הסביבה. הסעיפים, שעכשיו אנחנו מדברים עליהם, עוסקים בעצם בהענקת הסמכויות, וזה נושא אחד.
<אריאל אטיאס:>
הייתה התנגדות שזה מכניס כאילו עובדים חיצוניים לשירות המדינה.

<איילת לוי:>
נכון, אבל העיקרון - - -
<אריאל אטיאס:>
אז ויתרתם על העיקרון.

<איילת לוי:>
העיקרון הזה הוחלט והוצבע אתמול על-ידי חברי-הכנסת שכן יינתנו סמכויות למפקחים במשרד להגנת הסביבה.

<אריאל אטיאס:>
נכון.

<איילת לוי:>
הסעיף הזה מסדיר איזה סמכויות יינתנו למפקחים במשרד להגנת הסביבה והדין המשמעתי שיחול על אותם מפקחים – משרתים בשירות אזרחי שיהיו מפקחים במשטרה הירוקה ובאף ים וחופים.

<אריאל אטיאס:>
מה שאנחנו מקבלים פה הוא: סמכות פיקוח קיבלנו אתמול.

<איילת לוי:>
את העיקרון קיבלתם אתמול, ועכשיו אתם מקבלים הסדר.

<אריאל אטיאס:>
עכשיו אתם מתרגמים את זה לעולם המעשה.

<איילת לוי:>
נכון. בדיוק.

<אריאל אטיאס:>
עולם המעשה זה הקנסות שכתובים פה? מה הקנסות האלה?

<עידו בן-יצחק:>
לא. עולם המעשה הוא קודם כל הסמכויות. מאחר שלסמכויות נילווה דין משמעתי, והכוונה היא להחיל את הדין המשמעתי בשינויים מסוימים של שירות המדינה – שם זה נקרא הפקעת משכורת והקנסות שניתן להטיל בשירות המדינה הם גבוהים מאוד ולא מתאימים --

<אריאל אטיאס:>
למשכורות מהסוג הזה.

<עידו בן-יצחק:>
נכון. לכן אנחנו מתאימים את זה. בעצם, הסכומים שנקבעו, הקנס שאינו עולה על שישית, זה מקביל למה שקבוע.
<אריאל אטיאס:>
הבנתי. זאת אומרת, הוא יקבל את הגזר של הסמכות, והמקל יהיה הקנס.

<איילת לוי:>
נכון.

<אריאל אטיאס:>
זה הכל. בסדר.

כבוד השר, אתה יכול ללכת. יש לך פה נציגים נאמנים.
<היו"ר אילת שקד:>
אנחנו מצביעים על סעיף (ד). מי בעד? מי נגד?

הצבעה

בעד – רוב
נגד – מיעוט
סעיף (ד) בהצעת החוק, בשינויים שצוינו, נתקבל.
<היו"ר אילת שקד:>
הסעיף עבר.

<מאיר פרוש:>
אני מבקש שירשמו שהייתי נגד.

<השר להגנת הסביבה עמיר פרץ:>
למה?

<מאיר פרוש:>
זה לא נוגע אליך.

<אלעזר שטרן:>
זה לא קשור אליך בכלל. הוא נגד החוק.

<השר להגנת הסביבה עמיר פרץ:>
אבל אתה צריך הצבעה אחת בעד – נגד עין רעה.

<אריאל אטיאס:>
הוא היה בעד זק"א, בעד מד"א.
<מאיר פרוש:>
עדה הנציגה של היועץ המשפטי לממשלה. בדיווח שהיא נתנה לבג"ץ, היא אמרה שיש פה כמה חברים שלא מפספסים אף ישיבה ובאים לכאן כל פעם.
<השר להגנת הסביבה עמיר פרץ:>
הסעיף הבא גם יהיה עלינו?

<קריאה:>
הכל.

<קריאה:>
האמת היא שזה נכון. זה לא אני, אבל זה נאמר.

<מאיר פרוש:>
רואים שלא את אמרת את זה. אם את היית שם, לא היו נוזפים בך.

<איילת לוי:>
	תיקון חוק הגנת הסביבה (סמכויות פיקוח ואכיפה)
	25ד1
	בחוק הגנת הסביבה (סמכויות פיקוח ואכיפה), התשע"א-2011:

	
	
	(1)
	בסעיף 3, האמור בו יסומן (א) ואחריו יבוא:

	
	
	
	"(ב)
	השר רשאי למנות, מבין המשרתים בשירות אזרחי-ביטחוני במשטרה הירוקה ובאגף ים וחופים, מפקחים שיהיו נתונות להם הסמכויות לפי סעיף 5, כולן או חלקן, לשם ביצוע הוראות לפי החיקוקים המנויים בתוספת, כולם או חלקם, ובלבד שעמדו בתנאים המפורטים בסעיף 4(2) ו-4(3) וכן לא הורשעו בעבירה שמפאת מהותה חומרתה או נסיבותיה אינם ראויים, לדעת השר, לשמש כמפקחים;
בסעיף זה – "משרת בשירות אזרחי-ביטחוני" – מי שמשרת במשרד להגנת הסביבה בשירות אזרחי-ביטחוני לפי חוק שירות לאומי-אזרחי (הוראת שעה), התשע"ד-2014."

	
	
	(2)
	אחרי סעיף 8 יבוא:

	
	
	
	דין משמעתי החל על משרת בשירות אזרחי-ביטחוני
	8א
	על אף האמור בסעיף 37 לחוק זה ומבלי לגרוע מהאמור בסעיף 5א(ד) לחוק שירות לאומי-אזרחי --


<מאיר פרוש:>
"בחוק זה" – הכוונה היא לחוק שירות אזרחי-לאומי?

<בנימין חנוך:>
לא. "חוק זה" זה חוק של המשרד שלנו – חוק הגנת הסביבה (סמכויות אכיפה) – כי זה תיקון עקיף לחוק הזה.
<מאיר פרוש:>
אוקיי.
 <איילת לוי:>
	
	
	(2)
	אחרי סעיף 8 יבוא:

	
	
	
	דין משמעתי החל על משרת בשירות אזרחי-ביטחוני
	8א
	על אף האמור בסעיף 37 לחוק זה ומבלי לגרוע מהאמור בסעיף 5א(ד) לחוק שירות לאומי-אזרחי (הוראת שעה), התשע"ד-2014, משרת בשירות אזרחי-ביטחוני כאמור באותו חוק, יהיה כפוף לדין משמעתי שיקבע השר, בהתייעצות עם שר המשפטים ועם השר האחראי על השירות האזרחי; דין משמעתי כאמור יקבע לפי העקרונות הבאים:

	
	
	
	
	
	(א)
	עבירות המשמעת שייקבעו לא תהיינה רחבות יותר מעבירות המשמעת הקבועות בסעיף 17 לחוק שירות המדינה (משמעת), התשכ"ג-1963.


<עידו בן-יצחק:>
בעניין הזה אנחנו מציעים שכן יחולו העבירות שמנויות בסעיף 17, כלל העבירות שבשירות המדינה, ובנוסף ארבע עבירות שקיימות היום במשטרה ובשב"ס: --

<קריאה:>
מסכימים.

<עידו בן-יצחק:>
-- (1) שימוש לרעה בסמכות שניתנה מכוח תפקיד; (2) היעדרות מתפקיד בלא הצדק סביר; (3) אי ענידת תג זיהוי אי מילוי חובת הזדהות או מסירת פרטי זהות כוזבים; (4) התחזות לבעל סמכות אחרת. נכון שבשירות המדינה העבירות האלה לא חלות, ומעמידים לדין בהקשר הזה מכוח סעיפים אחרים של התנהגות שאינה הולמת, אבל מאחר שאנחנו כבר בהסדר ייחודי נכון שיהיה כתוב במפורש גם את זה.
<היו"ר אילת שקד:>
מה אומר משרד המשפטים?

<השר להגנת הסביבה עמיר פרץ:>
מסכימים.

<היו"ר אילת שקד:>
מסכימים? משרד המשפטים?

<גבי פיסמן:>
האמת היא שאני מאוד התלבטתי בנקודה הזו, כיון שהעבירות האלה הן כן עבירות שבעיניי ראוי להעמיד לגביהן לדין, אבל כן יש כאן איזו שהיא דיפרנציאליות, איזו שהיא אבחנה, בין פקחים רגילים שיעברו את העבירות האלה לבין אלה. בעצם על אותה עבירת משמעת, על אותו מעשה, אנחנו נוכל להעמיד לדין על עבירות שונות, ויש כאן איזו שהיא בעיה. אבל אני לא חושבת - - -

<היו"ר אילת שקד:>
את לא רואה בזה... אוקיי, בסדר. הלאה.

<איילת לוי:>
	
	
	
	
	
	(ב)
	הליך משמעתי לפי סעיף זה יתקיים בידי דן יחיד; השר יהיה רשאי להסמיך כדן יחיד את הממונה הבכיר על האכיפה במשרד או עובד מדינה אחר שהוא בדרגת סמנכ"ל אם הואצלו לו סמכויות לפי סעיף 71(ב) לחוק שירות המדינה (משמעת).

	
	
	
	
	
	(ג)
	דן יחיד יהיה מוסמך להחליט על אחד או יותר מאמצעי המשמעת, שייקבעו בתקנות. השר רשאי לקבוע בתקנות את אמצעי המשמעת המפורטים להלן, כולם או חלקם:

	
	
	
	
	
	
	(1)
	התראה

	
	
	
	
	
	
	(2)
	נזיפה

	
	
	
	
	
	
	(3)
	נזיפה חמורה

	
	
	
	
	
	
	(4)
	הפקעת דמי הכלכלה, ובלבד שלא יופקעו --


אנחנו מציעים: "- - משליש מדמי הכלכלה ליחיד", ומשרד המשפטים מציע: "ממחצית". אנחנו חושבים שצריך להשוות את ההסדר גם למה שקורה בשב"ס ובמשטרה, שם מה שקבענו היה שליש, ולא ברור למה משרד המשפטים הציע מחצית.
<איה דביר:>
אני אסביר. קודם כל, מה שקורה כאן הוא שאנחנו מנסים להתוות איזה שהם עקרונות שמהם אפשר יהיה לגזור, בסופו של דבר, דין משמעתי בחקיקת המשנה. אי-אפשר יהיה בחקיקת משנה לעשות שום דבר שהוא מעבר למה שקבוע בחוק. הרף המחמיר הוא מה שקבענו כאן, אבל לא ברור שבחקיקת המשנה, בעבודה יסודית ומסודרת שצריכה להיעשות, באמת ניצמד למקסימום שנקבע כאן.
שנית, מלכתחילה המערכות שונות. לדוגמה: יש את הריתוק בתוך הדין המשמעתי במשטרה – מה שלא קיים כאן. אני לא אומרת בוודאות שזה יצטרך להיכנס, אבל אני חוששת שאם נקבע מלכתחילה רף נמוך ואחר כך נסבור שיש טעם או הצדקה טיפה להחמיר, כבר לא תהיה לנו האפשרות הזאת. לכן, אני הצעתי  ללכת על משהו מעט יותר גבוה לא בהכרח כי זה מה שנכון יהיה לעשות בסופו של דבר.
<אריאל אטיאס:>
מה שאת אומרת לא מחייב. זו רק המלצה.

<איה דביר:>
לא. כן. זה פשוט קובע את התקרה. בסוף העונש ייקבע על-ידי השר - - -
<קריאה:>
אבל למה לקבוע כאן קנס יותר גבוה מאשר מנהלת השירות האזרחי - - -

<אלעזר שטרן:>
היא אמרה למה.

<נעם עמרן:>
המנהלת מתנגדת לרף יותר גבוה ממה שנקבע בפקודת המשטרה או במקומות אחרים.

<אלעזר שטרן:>
היא אמרה למה, והנימוק שלה נשמע לי הגיוני. הכלים שלה מוגבלים. יש כלים למנהלת או לשירות האחר שאין לה.
<היו"ר אילת שקד:>
לא משנה.

<אלעזר שטרן:>
היא אומרת שאולי לא תצטרך להשתמש בזה.

<השר להגנת הסביבה עמיר פרץ:>
אם זה "עד", אפשר - - -

<אלעזר שטרן:>
כן.

<איה דביר:>
תמיד אפשר פחות. זה היה השיקול.

<אריאל אטיאס:>
הבעיה היא שכשאת אומרת "עד", את מסמנת כיוון. במשמעות של "עד חצי" את מסמנת כיוון.

<היו"ר אילת שקד:>
הלוואי והשופטים היו - - -

<אריאל אטיאס:>
בסדר, אבל אני - - -
<היו"ר אילת שקד:>
תשאיר "שליש". זה לא אכפת לנו. זה לא משנה. הלאה.

<אריאל אטיאס:>
כל הזמן יש את אותה תחושה שמחמירים.

<אלעזר שטרן:>
דוגרי, דווקא בגלל שאנחנו כאילו נאבקנו בהם, אני חושב שיש פה היגיון.

<היו"ר אילת שקד:>
לא משנה.

<אריאל אטיאס:>
בסדר. תעשה: שליש. ככה המנהלת רוצה, בסדר?

<קריאה:>
שליש.

<אלעזר שטרן:>
אני לא מבין את המנהלת. אתם לא נותנים להם את כל הכלים.
<היו"ר אילת שקד:>
נוכל להצביע על זה עכשיו?

<איילת לוי:>
לא. שני הסעיפים שאני אקריא עכשיו הם בנוסח שמוצג לפני חברי-הכנסת מחוקים. הייעוץ המשפטי לוועדה חושב שצריך למחוק את הסעיפים האלה. אני אקרא את סעיפים (5) ו-(6).
<היו"ר אילת שקד:>
מישהו חושב שצריך לא למחוק אותם?

<קריאה:>
אנחנו.

<קריאה:>
מתנגדים.

<היו"ר אילת שקד:>
משרד המשפטים?

<איה דביר:>
אלה הצעות שלנו.

<היו"ר אילת שקד:>
לא הבנתי. את רוצה למחוק אותם או לא?

<איה דביר:>
לא. אנחנו הצענו את הסעיפים האלה על אותו משקל של ההנמקה שנתתי קודם.
<אריאל אטיאס:>
הם מציעים לסמן כל הזמן את המצב. זה לא נכון.

<איה דביר:>
אנחנו מייצרים כרגע לצד הכלים שבתקנות יוכלו להיקבע. מה שלא נכתוב פה אי-אפשר יהיה לעשות.
<בנימין חנוך:>
ברשותכם, אני רק רוצה להוסיף להסבר, בהמשך לדברים של משרד המשפטים. אנחנו, בהחלט, מסכימים אתם. זו הסכמה משותפת. מבחינה משפטית, לדעתנו, גם מבחינה חוקתית, כדי שאפשר יהיה אחר כך לעגן את הדברים בתקנות חייבים להסדיר את זה בחקיקה ראשית. לכן אנחנו חושבים שצריך בחקיקה ראשית, קרי פה, כבר לכתוב את הנושאים שיעוגנו אחר כך בתקנות.
<עידו בן-יצחק:>
נכון, אבל גם החוקים שמופיעים בחקיקה ראשית --

<בנימין חנוך:>
אבל, לפחות העקרונות.

<עידו בן-יצחק:>
-- צריכים להיות הגיוניים.

<בנימין חנוך:>
נכון. לדעתנו, זה מאוד הגיוני. זה נוסח מוסכם על משרד המשפטים ועלינו.
<נעם עמרן:>
נקבעים בו גבולות גזרה שהם לא רלוונטיים לגזרה. אני בכלל לא מבין.

<היו"ר אילת שקד:>
מי אתה?

<נעם עמרן:>
ממנהלת השירות האזרחי-לאומי.

<עידו בן-יצחק:>
בואו ונבהיר רגע מה שני העונשים שמציעים פה. העונש הראשון, "הפסקת שירות לפי סעיף 19(א) לחוק השירות האזרחי ללא אפשרות הצבה מחדש", זאת אומרת בעצם לשלוח אותו לפוקד.
<היו"ר אילת שקד:>
לסלק אותו.

<עידו בן-יצחק:>
האם לשלוח אדם לשירות צבאי זה עונש? – אני לא בטוח שזה המסר שאנחנו רוצים להעביר בחוק הזה.

דבר שני – זה ייצור איזה תמריץ שמי שיעשה בעיות ישלחו אותו, כי הוא יודע שהצבא גם לא ייקח אותו.

<היו"ר אילת שקד:>
הוא יפטור אותו. מה ייצא מזה? הוא יקבל פטור.

<קריאה:>
נכון. אותו אדם שהופנה לשירות האזרחי יחליט - - -

<איה דביר:>
למה? הוא יכול לעשות שירות פחות משמעותי בתפקיד פחות חשוב בצבא. גם לצבא יש פה עניין של מדיניות שלא לפטור, כלומר שזה לא יהפוך להיות פרס לחזור.
<נעם עמרן:>
גם אם כן, נכון שזה יהיה לקביעת המנהלת. תמוהה בעינינו האפשרות לתת את זה לגוף מפעיל לקבוע.
<השר להגנת הסביבה עמיר פרץ:>
למה? המנהלת מעורבת במשטרה?

<נעם עמרן:>
בסעיף כזה כן.

<בנימין חנוך:>
בנושא של התיישבות והיעדר כפל אחריות -- -
<עידו בן-יצחק:>
עוד לא הגענו לזה.

<היו"ר אילת שקד:>
חנוך, עוד לא הגענו לזה.

<בנימין חנוך:>
סליחה, לא ידעתי.

<היו"ר אילת שקד:>
צריך להחליט האם להכניס את סעיפים (5) ו-(6) או להוריד אותם. אתם בעד להוריד?

<קריאה:>
כן.

<היו"ר אילת שקד:>
איה, את בעד להכניס?

<אריאל אטיאס:>
אני בעד להוריד.

<היו"ר אילת שקד:>
ידענו שאתה בעד להוריד.

<איה דביר:>
אני בעד להכניס.

<בנימין חנוך:>
צריך להכניס. אני גם בעד להכניס.

<היו"ר אילת שקד:>
אתה גם בעד להכניס.

<איה דביר:>
אני עוד פעם מנסה להסביר את העולם שבתוכו אנחנו חיים.

<אריאל אטיאס:>
סתם להחמיר.

<איה דביר:>
הקונצפציה המקורית של החוק שלנו הייתה שאין סמכויות, אין סנקציות ואין שום כלים. הוועדה לקחה את זה לכיוון מסוים של להשביח את השירות ושל להפוך אותו למשמעותי יותר בין היתר דרך מתן סמכויות. הצד השני של המטבע של נתינת סמכויות זה גם להכפיף לכללים ולדינים שהם נוקשים יותר מבחינת המשרת. אני חוששת מאוד מהתוצאה מבחינת פגיעה בזכויות אדם של אזרחים שאחר כך הסמכויות האלה מופעלות כלפיהם, שייווצר מצב שאנשים מחזיקים בסמכות שלטונית בלי שום חרב שמתנופפת מעל ראשם. כרגע אנחנו לא עשינו עבודה מעמיקה ובשלה כמו שצריך, ואני חוששת - - -
<אריאל אטיאס:>
את כל הזמן אומרת שבמשטרה זה: רבע.
<איה דביר:>
אבל במשטרה יש לך ריתוק, וזה חתיכת כלי.
<אריאל אטיאס:>
אז מה? מה זה קשור?

<קריאה:>
למשטרה יש גם יותר סמכויות.

<איה דביר:>
זה כלי מיידי שמשפיע.

<אריאל אטיאס:>
הם לא נמצאים באותו מקום. אל תגידי לי עכשיו עוד פעם שזו שאלה של מדיניות. באמת, זה חוזר על עצמו שכל פעם כשמגיעים לחרדים, מתחילים להפלות. אל תתנו לי לדבר ככה.

<איה דביר:>
לא, זה לא להפלות.

<אריאל אטיאס:>
זו האמת. עשיתם את זה גם אתמול פעמיים, ואתם עושים את זה עוד פעם.
<היו"ר אילת שקד:>
אני מחליטה כי אני ראש הוועדה.
<אריאל אטיאס:>
כל הכבוד שאת מחליטה, אבל זה דברים - - - להגיד פה.

<היו"ר אילת שקד:>
שקט, תהיה בשקט.

<אריאל אטיאס:>
לא, את לא תדברי אתי ככה.

<היו"ר אילת שקד:>
אריאל, די.

<אריאל אטיאס:>
לא מתאים לי. גם אתמול חזרתם על ההצגה הזאת.

<היו"ר אילת שקד:>
די, די. תהיה בשקט. אנחנו מצביעים - - -
<אריאל אטיאס:>
זה למרות שעפר שלח נתן לי נאום אתמול.
<היו"ר אילת שקד:>
תהיה בשקט. די, מספיק.

<אריאל אטיאס:>
לא, אני לא אהיה בשקט.
<היו"ר אילת שקד:>
אנחנו מוציאים את שני הסעיפים. אנחנו נצביע אחר כך, ומי שרוצה – שיגיש רביזיה. הלאה.
<איילת לוי:>
	
	
	
	
	
	(ד)
	השר יקבע סדרי דין לקיום ההליך המשמעתי, ובכלל זה יקבע הוראות לעניין אופן ההליך המשמעתי, סדרי דין וראיות, אופן זימון המשרת להליך משמעתי, אופן מימוש הזכות לשימוע של המשרת.


<בנימין חנוך:>
בסדר. מסכימים.

<אריאל אטיאס:>
חוזרים על עצמם. זה קלה כבחמורה, כאילו הגיעו לכאן עכשיו אני-לא-יודע-מה.

<היו"ר אילת שקד:>
מה זה עכשיו?
<עידו בן-יצחק:>
הסעיף הקטן הבא - - -

<איה דביר:>
אנחנו תיקנו אותו בנוסח האחרון כי חשבנו שהוא בעייתי גם. זה סעיף (ה).

<היו"ר אילת שקד:>
אפשר להצביע על זה?

<בנימין חנוך:>
סעיף (ה) – אפשר להציע נוסח שמוסכם על משרד המשפטים?

<אריאל אטיאס:>
אני מתנצל. אני לא מצליח להבין מה שקורה פה, ואני רוצה שיביאו לי נוסח אחד מסודר. יש פה המון מחיקות. סליחה שאני לא ברמה שלכם, ברמת ההשכלה שלכם. אני לא מבין כלום. תביאו לי דף נורמלי כדי שנדע על מה אנחנו מצביעים. באמת, אני לא צוחק.
<היו"ר אילת שקד:>
תכף. קודם נבין על מה אנחנו מצביעים.

<מאיר פרוש:>
אני רוצה לומר משהו.

<היו"ר אילת שקד:>
פרוש, שנייה. עכשיו אתם מקריאים את סעיף (ד).

<איילת לוי:>
עכשיו הקראנו את סעיף (ד).

<היו"ר אילת שקד:>
עכשיו (6), נכון? איה, יש לך נוסח אחר לסעיף (6)? את יכולה להקריא?

<איה דביר:>
כן. הבעיה בסעיף (ה) היא שמן הסתם זה בגלל הוועדה; הייעוץ המשפטי רצה למחוק כי שזה לא נושאים לחקיקת משנה. לכן במקום סעיף (ה) בנוסח שמחוק, הצענו לכתוב: "הליך משמעתי לפי חוק זה" – וזה חוק הפיקוח של המשרד להגנת הסביבה – "ייעשה בהתאם להוראות הקבועות בפרק השישי של חוק שירות המדינה (משמעת).
<בנימין חנוך:>
מסכימים.

<איה דביר:>
הפרק השישי של חוק שירות המדינה (משמעת) קובע הוראות מסגרת איך צריך להתנהל ההליך המשמעתי, מתי מתיישנת עבירת משמעת, מה היחס בין הליך משמעתי להליך פלילי ועוד כל מיני הוראות שמבטיחות שלא יהיה כפל ענישה בהליך נפרד. אנחנו בעצם אומרים שכל הוראות המסגרת של איך צריך להתנהל הליך משמעתי, מה צריך להיות היחס בינו לבין הליך פלילי, יהיו ההוראות שקיימות כבר היום בחוק שירות המדינה (משמעת), ולקבוע שהשר רשאי  לקבוע הוראות נוספות והכל בהתאם לעקרונות שקבועים בחוק שירות המדינה (משמעת).
<היו"ר אילת שקד:>
זה מקובל עליכם?
<עידו בן-יצחק:>
כן.

<היו"ר אילת שקד:>
בסדר. חברי הוועדה, אנחנו בסעיף (ד)(6). אתם רואים שסעיף (6) מחוק?

<מאיר פרוש:>
אין סעיף (6).

<אריאל אטיאס:>
אין פה דבר כזה.

<בנימין חנוך:>
לא, אין (6). זה (ד) וזה (ה).

פ<אריאל אטיאס:>
סעיף (6) מחוק.

<היו"ר אילת שקד:>
נכון,  מחוק. במקום מה שמחוק יבוא מה שאיה אמרה. איה, תאמרי עוד  פעם.

<איה דביר:>
אקריא: "הליך משמעתי לחפי חוק זה ייעשה בהתאם להוראות הקבועות בפרק השישי של חוק שירות המדינה (משמעת) ככל שהן נוגעות לעניין. השר רשאי לקבוע הוראות נוספות בהתאם לעקרונות הקבועים בחוק שירות המדינה (משמעת) ובשינויים המחויבים".
<אריאל אטיאס:>
כדי שאבין, מה זה "הפרק השישי"?

<איה דביר:>
הפרק השישי זה הוראות כלליות שקיימות בחוק שירות המדינה (משמעת) --

<השר להגנת הסביבה עמיר פרץ:>
עובדי מדינה, שירות המדינה. יואל, זה הכי נמוך.

<איה דביר:>
-- וקובעות את ההסדרים בנוגע להתיישנות ומניעת כפל העמדה לדין על אותה עבירה, יחס בין הליך משמעתי לפלילי – כל הוראות המסגרת שצריכות להיות בחקיקה ראשית.

<היו"ר אילת שקד:>
מה כל מה שמחוק פה, שלילת מענק וכו'?

<היו"ר אילת שקד:>
הורדנו את זה. דיברנו קודם. אמרתי לך קודם.

<יואל הדר:>
אני מהמשרד לביטחון פנים. בסעיף 25ד1(1), בעמוד הראשון, כתוב: "ובלבד שעמדו בתנאים המפורטים בסעיף 4(2) ו-4(3)". מדובר פה בסמכויות פיקוח. הסעיפים, שמפנים אליהם כאן, התנאים, הם רלוונטיים לסמכויות אכיפה. התנאים הם שונים.
<השר להגנת הסביבה עמיר פרץ:>
לא משנה. הראשי מדבר רק על פיקוח.

<יואל הדר:>
זה משהו טכני אבל חשוב. באופן רוחבי, בכל החוקים התנאים הם שונים בסמכויות פיקוח. השר לביטחון פנים לא צריך לאשר את ההכשרות. מדובר בסמכויות פיקוח בלבד. דרך אגב, יש נוסח קבוע בהצעת החוק עצמה לגבי המפקחים של הרשות; קבענו נוסח שהוא תואם לכל הנוסח הרוחבי של מפקחים.
<בנימין חנוך:>
אז בוא ונמחק - - -

<היו"ר אילת שקד:>
סליחה. הצבענו על זה כבר. די. הלאה.

<השר להגנת הסביבה עמיר פרץ:>
זה הוצבע כבר. זהו, זה נגמר.

<יואל הדר:>
אבל - - -

<השר להגנת הסביבה עמיר פרץ:>
לא פותחים את זה עכשיו.

<קריאה:>
לא הצביעו על זה.

<היו"ר אילת שקד:>
הצבענו על זה כבר. הלאה.

<יואל הדר:>
רצינו להבהיר.
<השר להגנת הסביבה עמיר פרץ:>
חבר'ה, זה נגמר. לא חוזרים כל פעם חזרה.

<היו"ר אילת שקד:>
לא. לא הצבענו.

<עידו בן-יצחק:>
לא הצבענו על זה.

<יואל הדר:>
אדוני השר להגנת הסביבה, - - - 

<היו"ר אילת שקד:>
יש לכם בעיה? אתם רוצים לשנות את הנוסח?

<יואל הדר:>
אנחנו רוצים רק להבהיר, שאם הבדיקה לגבי הרישום הפלילי של כל אחד ואחד מהמתנדבים לא יעשה המשרד להגנת הסביבה ויצטרך לפנות למשטרה ולקבל, אלא יוכל דרך - - - לפנות ישירות בלי - - -
<היו"ר אילת שקד:>
כן, זה ברור. זה מוסכם עליכם.
<דלית דרור:>
מבחינתנו, זה בסדר.

<יואל הדר:>
ההכשרות לא צריכות לעבור - - -

<דלית דרור:>
זה בסדר.

<עידו בן-יצחק:>
אתה רוצה לגבי ההכשרה והכשירות להוציא אותך מהתמונה?

<קריאה:>
נכון.

<בנימין חנוך:>
אין בעיה. מסכימים.

<השר להגנת הסביבה עמיר פרץ:>
זה גמור. תוציא אותו. מסכימים.

<דלית דרור:>
יואל, מה שסיכמנו זה לגבי העברת המרשם הפלילי, ולא הכשרות.

<בנימין חנוך:>
נוציא אותם לגמרי.

<גבי פיסמן:>
אני רק אציין שזו העמדה הרוחבית כשניתנות סמכויות פיקוח. אין צורך בהתערבות של השר לביטחון פנים בעניין ההכשרה.

<בנימין חנוך:>
אם כך, אנחנו מסכימים שנוציא את ביטחון פנים. לא צריך את ההסכמה של ביטחון פנים: לא להכשרה ולא - - -
<היו"ר אילת שקד:>
בסדר גמור. הבנו.

אנחנו בסעיף (ד) בעמוד האחרון.

<מאיר פרוש:>
היה כבר סעיף (ד).

<עידו בן-יצחק:>
זו טעות. זה בעמוד האחרון.

<קריאה:>
זה בעמוד האחרון למעלה.

<מאיר פרוש:>
תקראו לזה "(ה)" או משהו.

<קריאה:>
אתה צודק.

<עידו בן-יצחק:>
זו טעות.

<מאיר פרוש:>
למליאה זה יגיע עם "(ה)".
<משה גפני:>
אילת, יש עוד משהו אחרי זה?

<דלית דרור:>
נכון. הוא נשאר.

<איילת לוי:>
	
	
	
	
	
	(ד)
	משרת בשירות אזרחי-ביטחוני --


אנחנו מחקנו את המלה "עובד". יש פה טעות בנוסח.

	
	
	
	
	
	
	-- הרואה עצמו נפגע על-ידי אמצעי משמעת שהחליט עליו דן יחיד, רשאי לערער לפני בית הדין למשמעת כמשמעותו בחוק שירות המדינה (משמעת) על חיובו בדין או על חומרת אמצעי המשמעת, לא יאוחר מהיום השלושים לאחר המועד שבו נמסר לו המסמך המכיל את האמצעי או המעיד עליו; בהכרעתו בערעור תהיה לבית הדין, מלבד הסמכויות המוקנות לו לפי חוק שירות המדינה (משמעת), סמכות להטיל את העונשים הקבועים לפי סעיף זה.


<בנימין חנוך:>
מסכימים.
<היו"ר אילת שקד:>
עכשיו אפשר להצביע על הסעיף.

<אריאל אטיאס:>
יש לי שאלה. כתוב כאן "עובד בשירות אזרחי-ביטחוני" באופן כוללני.
<בנימין חנוך:>
לא "עובד" – "משרת".
<השר להגנת הסביבה עמיר פרץ:>
"משרת".

<אריאל אטיאס:>
"משרת". הסעיפים הקודמים התייחסו רק למשרד להגנת הסביבה. אנחנו הרי החלטנו ששירות אזרחי-ביטחוני זה גם זק"א וגם מד"א.

<קריאה:>
זה נפרד רק ל- - -  

<השר להגנת הסביבה עמיר פרץ:>
זה נוגע רק לסמכויות פיקוח שקשורות פה.

<עידו בן-יצחק:>
הנוסח שהקראנו עכשיו הוא בתיקון עקיף בתוך חוק הגנת הסביבה (סמכויות אכיפה ופיקוח), וזה נוגע רק למפקחים.
<אריאל אטיאס:>
לא כתוב כאן: עובד של הגנת הסביבה.

<השר להגנת הסביבה עמיר פרץ:>
לא.

<בנימין חנוך:>
לא. זה לא קשור. זה חוק שלנו.

<השר להגנת הסביבה עמיר פרץ:>
אבל זה הולך לתקן את החוק להגנת הסביבה.

<דלית דרור:>
עושים פה הסדר שלם בשביל 20-30 איש.

<היו"ר אילת שקד:>
יכול להיות, גפני, שהמוני חרדים יצבאו על אסדת הנפט של תשובה ויפקחו שם.
<קריאה:>
חבר הכנסת אטיאס, הנוסח מפאת קוצר הזמן טעון עיבוד.

<אריאל אטיאס:>
מדובר בזה שלא יבוא מחר מישהו ויגיד שזה כולל את כולם. מה "לא"? אני לא אהיה פה אז.
<עידו בן-יצחק:>
הכל יהיה ברור.

<דלית דרור:>
אמרו: תעשו הסדר משמעתי. אז כתבנו הסדר משמעתי.
<משה גפני:>
יכול להיות שממשלת ישראל החליטה - - -
<היו"ר אילת שקד:>
- - -  החלטות של חברי הכנסת.

<משה גפני:>
מה "החלטות"? אני מעיד על זה ששלושת רבעי מהדיונים ואולי אפילו יותר מהדיונים שהיו בוועדה עד עכשיו, ועכשיו מסיימים את החלק הזה, היו בין המשרדים.
<היו"ר אילת שקד:>
בין משרדי הממשלה. זה נכון.

<משה גפני:>
אנחנו בכלל ישבנו על הטריבונה. זה היה בין המשרדים, ואלפי החרדים צובאים - - -
<אריאל אטיאס:>
בהנחה שיש ביקוש על ההיצע.
<השר להגנת הסביבה עמיר פרץ:>
מה שנקרא: והקליינטים לא מדברים, הא?

<משה גפני:>
אני לא יודע, אבל אחרי עוד יכולים לבוא בטענות ולהגיד שהוועדה סחבה זמן. הממשלה התווכחה פה ביותר משלושת רבעי מהזמן. אבל, איזה ויכוחים מעניינים.

<אריאל אטיאס:>
ועם כמות הארס והשנאה שהייתה פה בחדר הזה לחרדים - -
<היו"ר אילת שקד:>
די, תפסיק.
<אריאל אטיאס:>
- - עם כל מיני הערות.
<היו"ר אילת שקד:>
עכשיו אתה פופוליסט.

<אריאל אטיאס:>
לא, אני לא פופוליסט. זה עם כל מיני הערות.
<היו"ר אילת שקד:>
הם רבו על החרדים.

<אריאל אטיאס:>
- - - שנאה, בוודאי שיבואו הרבה.
<אלעזר שטרן:>
אתה גורם לזה שאני אצטרך להסכים עם אילת.
<אריאל אטיאס:>
זה לא בפעם הראשונה. בכל מה שקשור לשנאת חרדים, יש פה - - -

<משה גפני:>
אפשר ללכת?

<היו"ר אילת שקד:>
בוא ונצביע. אתה יכול ללכת.

<השר להגנת הסביבה עמיר פרץ:>
אתה יכול ללכת.

<היו"ר אילת שקד:>
חברים, אנחנו מצביעים. מי בעד הסעיף שהקראנו עכשיו – ירים את ידו?

<איה דביר:>
רק הערה אחת לסעיף הזה – ההצעה של הממונה על המשמעת הייתה שזכות הערעור שיש למשרת לא תהיה על כל העונשים, אלא רק על עונשים שאתם החלטתם כרגע למחוק, (ג)(5) ו-(ג)(6), --
<בנימין חנוך:>
מסכימים.
<איה דביר:>
- - משום שגם לעובד מדינה אין זכות ערעור לבית דין למשמעת על התראה, נזיפה - - -
<בנימין חנוך:>
 מסכימים. זה הגיוני.
<היו"ר אילת שקד:>
אז כל הסעיף מיותר.

<אריאל אטיאס:>
אפשר להוריד את הסעיף.

<בנימין חנוך:>
לא. חייב שלאדם תהיה זכות ערעור.
<היו"ר אילת שקד:>
היא צודקת. כל הסעיף מיותר.
<השר להגנת הסביבה עמיר פרץ:>
לא, הוא לא מיותר.

<היו"ר אילת שקד:>
לא, אז הסעיף מיותר.

<קריאה:>
אז הסעיף מיותר.

<היו"ר אילת שקד:>
כן. סעיף (ד) מיותר.

<בנימין חנוך:>
מסכימים עם משרד המשפטים.
<היו"ר אילת שקד:>
הם מסכימים.
<השר להגנת הסביבה עמיר פרץ:>
מה, אתה מסכים להוריד את כל הסעיף?

<בנימין חנוך:>
לא.

<דלית דרור:>
לא. לצמצם את זכות הערעור כמו לגבי עובדי מדינה.

<השר להגנת הסביבה עמיר פרץ:>
זה (ד) ?

<היו"ר אילת שקד:>
כן.

<השר להגנת הסביבה עמיר פרץ:>
זה (ד). תסתכל כדי שלא יהיה פה אחר כך בלבול.

<היו"ר אילת שקד:>
זה (ד) שהוא (ה).

<אריאל אטיאס:>
ואז אחר כך תקבלו פחות 500 חרדים...
<איה דביר:>
הטענה שלהם היא על התראה ועל נזיפה  - - -

<השר להגנת הסביבה עמיר פרץ:>
כן, כל המלחמה פה היא על איזה 30, אם ירצה ה'.

<היו"ר אילת שקד:>
חבר'ה, אנחנו פה באווירת סיום קורס. אפשר להצביע על הסעיף? איה, את תכף תלדי. תני לנו להצביע.

<איה דביר:>
עוד שתי הערות, כל עוד אני יכולה להשפיע לפני זה.
בנוסח שהעברנו עכשיו הייתה בקשה, ואני מקריאה את הנוסח שאנחנו רוצים לבקש לשלב: "כל החלטה של דן יחיד בהליך משמעתי תועבר לידי הממונה על המשמעת בנציבות שירות המדינה ולא יהיה בה כדי למנוע העמדתו של משרת בשירות אזרחי לדין משמעתי בפני בית הדין למשמעת לפי שיקול דעתו של הממונה על המשמעת. אבל אם הועמד משרת לדין בפני בית דין משמעתי כאמור, יבוטלו אמצעי המשמעת שהוטלו בידי הדן היחיד", כי בעצם נשארה לנו מערכת חופפת של הדין המשמעתי בשירות המדינה. אם הדין המשמעתי של שירות המדינה ירצה למשוך את הדיון אליו, הוא יעשה את זה, אבל אז הוא מבטל את כל ההליך שהיה בתוך המשרד להגנת הסביבה.
<עידו בן-יצחק:>
אז יוצא שאדם יעמוד לדין פעמיים.

<בנימין חנוך:>
לא. אין לנו התנגדות.

<איה דביר:>
במפורש, לא. אם הוא מושך את ההליך אליו, מבוטלים אמצעי המשמעת אשר הוטלו על-ידי הדן היחיד. הוא לא יעמוד פעמיים. הוא לא יישא פעמיים בעונש.

<דלית דרור:>
אין מצב.

<בנימין חנוך:>
קיים דבר דומה בחוק שירות המדינה (משמעת)  --

<איה דביר:>
נכון.

<בנימין חנוך:>
-- לגבי ועדת משמעת מול בית דין משמעת. זה בסדר. אנחנו לא מתנגדים.
<איה דביר:>
זו פסקה (ה) בנוסח שהעברנו לכם.

<דלית דרור:>
- - -היא לא רצתה בכלל להתעסק אתה, אבל פתאום כשאנחנו עושים הסדר חלופי הם רוצים למשוך אליהם.

<איה דביר:>
לא. זה כי אנחנו ביקשנו להשאיר להם סמכות מקבילה. אז זה הגיוני.

<השר להגנת הסביבה עמיר פרץ:>
דלית, את מסכימה?

<דלית דרור:>
כן.

<השר להגנת הסביבה עמיר פרץ:>
אז מצביעים. לא משנה הנסיבות. מסכימים. רק שנתקדם.

לך זה בסדר? יש לך בעיה עם זה? מה הבעיה?

<עידו בן-יצחק:>
לא. אני פשוט צריך לבדוק את זה. אבל, זה בסדר. יכולים לאשר, ולכל היותר אנחנו - - -
<השר להגנת הסביבה עמיר פרץ:>
תסתדרו ביניכם. זה לא נראה...

<היו"ר אילת שקד:>
מקסימום נגיש רביזיה, בסדר?

<מאיר פרוש:>
רביזיה על מה?

<היו"ר אילת שקד:>
לא, חכה.
<מאיר פרוש:>
על כל החוק.
<קריאה:>
לא רביזיה.

<היו"ר אילת שקד:>
חס וחלילה רביזיה.

אפשר להצביע?

<איה דביר:>
יש רק עוד הערה אחת שהעברתי אתמול בלילה, וביקשנו, וזה מתואם גם עם הבט"פ, והיא שבכל 5א שמעניק את הסמכויות יחודד ברחל בתך הקטנה שזה לא פוגע בהוראות של: מסייע לעובד, ולא מחליף אותו. --

<בנימין חנוך:>
בסדר.

<השר להגנת הסביבה עמיר פרץ:>
אין בעיה.

<איה דביר:>
--כך שהתפיסה של 3(א1) ו-3(א2) לחוק שלנו, שהמשרתים הם מסייעים לעובדים ולא ממלאים את מקומם, תחודד לצד הענקת כל הסמכויות האלה.
<השר להגנת הסביבה עמיר פרץ:>
מאה אחוז.

<בנימין חנוך:>
מסכימים.

<היו"ר אילת שקד:>
בסדר גמור.
<איילת לוי:>
את מצביעה על התוספת 5א(ד) – על התיקון לחוק הגנת - - - 
<גבי פיסמן:>
לפני שמצביעים, אני רוצה לומר משהו.

<איה דביר:>
יש עוד משהו. אם לא כתבנו בכל סעיף שהיה צריך שזה השר בהתייעצות עם שר המשפטים ושר הזה, זה ניסוחי, כי הרעיון הוא שזה תמיד השר בהתייעצות עם שר המשפטים.
<בנימין חנוך:>
לא. פה זה מהותי.

<איה דביר:>
לא. זה היה הסכם הפשרה שלנו.

<דלית דרור:>
עוד פעם, מה זה?

<קריאה:>
השר בהתייעצות עם שר המשפטים.

<איה דביר:>
בכל מקום פה בנוסח. כתבנו נורא מהר.

<בנימין חנוך:>
לא בכל מקום בנוסח.
<היו"ר אילת שקד:>
בסדר. "השר בהתייעצות".
<השר להגנת הסביבה עמיר פרץ:>
בסדר.

<היו"ר אילת שקד:>
התייעצות זה לא נורא. זה לא "בהסכמה". השר מסכים להתייעץ עם השרה.

<קריאה:>
הסכמנו להתייעצות.

<איילת לוי:>
איה, זה קיים בנוסח.
<איה דביר:>
רק ברישה, אבל אחר כך כתבנו "השר יקבע", "השר יקבע" וכו', וזה נכון באותה מידה.

<דלית דרור:>
שהתקנות יהיו בהתייעצות. זה התקנות.

<קריאה:>
התקנות.

<בנימין חנוך:>
התקנות המשמעתיות - - -

<השר להגנת הסביבה עמיר פרץ:>
כל אחד – זה בסדר.

<איה דביר:>
זה הכול. זה דבר אחד.

<בנימין חנוך:>
לגבי התקנות למשמעת, זה יהיה בהתייעצות. זה רק בזה. כל השאר - - -

<קריאה:>
טוב.

<גבי פיסמן:>
חשוב לי בכל זאת לומר אמירה אחת לפרוטוקול, לפני שההסדר הזה יחלחל לחקיקה all over בכל מיני חוקים אחרים. חשוב לי לומר שההסדר הזה רחוק מלהיות אופטימלי מבחינתנו. כתבנו אותו בחיפזון ותחת לחץ זמנים, ולא בטוח שהוא משקף את כל האיזונים הראויים שצריכים להיות.
<היו"ר אילת שקד:>
בסדר גמור.

<מאיר פרוש:>
זה כדי שבכוונת המחוקק זו הכוונה?

<היו"ר אילת שקד:>
בואו ונצביע.

<מאיר פרוש:>
זה גם על התוספת שהיא אמרה עכשיו?

<היו"ר אילת שקד:>
פרוש, בבקשה...

<איילת לוי:>
יושבת-ראש הוועדה מעמידה להצבעה את תוספת סעיף קטן (ד) - - - 
<עידו בן-יצחק:>
לא.
<איילת לוי:>
סליחה.

יושבת-ראש הוועדה מעמידה להצבעה את סעיף 25ד1, תיקון חוק הגנת הסביבה. זהו.

<היו"ר אילת שקד:>
זהו. מי בעד?

<מאיר פרוש:>
על התוקף אתם עוד לא - - -?

<היו"ר אילת שקד:>
רק התוקף לא.

מי בעד? מי נגד?

הצבעה

בעד – רוב
נגד – מיעוט
נמנעים – 

סעיף 25ד1, בשינויים שצוינו, נתקבל.

<היו"ר אילת שקד:>
פרוש, מה אתה נגד?

<מאיר פרוש:>
זה כוונת המחוקק.

<היו"ר אילת שקד:>
אוקיי.

אנחנו עוברים לעניין התוקף.

<איילת לוי:>
עכשיו אנחנו בסעיף 25ד2. אני אקרא את הנוסח שאנחנו מציעים. זה שינוי נוסח, ואנחנו נסביר.

	תוקף
	25ד2
	הסמכות למנות מפקח והסמכויות למפקח שנתמנה כאמור בסעיף 3(ב) יעמדו בתוקפם עד ליום 31 לדצמבר 2014 או עד התקנת תקנות לפי סעיף 8א, לפי המוקדם מביניהם; לא הותקנו תקנות כאמור עד 31 לדצמבר 2014 –יפקעו הוראות סעיפים 5א(ד) ו-25ד1.


<עידו בן-יצחק:>
הסעיף הזה אומר שיש לשר להגנת הסביבה שנה להתקין תקנות עד ה-31 בדצמבר.

<השר להגנת הסביבה עמיר פרץ:>
יש לנו 11 חודש. אנחנו בסוף ינואר.
<דלית דרור:>
זה שנה מכניסת החוק לתוקף.

<השר להגנת הסביבה עמיר פרץ:>
שנה. ודאי.

<בנימין חנוך:>
מתחילת החוק.

<דלית דרור:>
זה מה שסוכם.

<אריאל אטיאס:>
זה לא מה שכתוב. כתוב תאריך.

<השר להגנת הסביבה עמיר פרץ:>
זה שנה. מה פתאום תאריך? זה שנה מכניסת החוק לתוקף.

<דלית דרור:>
אחר כך זה ייכנס במרץ.

<השר להגנת הסביבה עמיר פרץ:>
אני יודע מתי הוא ייכנס? מחר יהיה בג"ץ.

<דלית דרור:>
סיכמנו שזה תוך שנה.

<בנימין חנוך:>
נכון, תוך שנה.

<השר להגנת הסביבה עמיר פרץ:>
שנה מכניסת החוק לתוקף.

<קריאה:>
- - -

<השר להגנת הסביבה עמיר פרץ:>
אני לא יודע. אני יודע?

<דלית דרור:>
אנחנו לא יודעים.

<עידו בן-יצחק:>
שנה יום תחילתו של החוק.

<השר להגנת הסביבה עמיר פרץ:>
כן.

<איה דביר:>
אנחנו סיכמנו: שנה.

<השר להגנת הסביבה עמיר פרץ:>
שנה מכניסת החוק לתוקף.

<דלית דרור:>
שנה מתחילתו של החוק.

<איה דביר:>
מתחילת התוקף.

<עידו בן-יצחק:>
אוקיי. זה יהיה שנה.

אם השר התקין תקנות, הכל טוב ויפה. אם לא התקין תקנות בתוך שנה, בעצם כל ההסדר, גם של הסמכויות וגם של הדין המשמעתי, פוקע.

<השר להגנת הסביבה עמיר פרץ:>
מאה אחוז.

<היו"ר אילת שקד:>
בסדר גמור.

<איה דביר:>
רק בסעיף 5א לא חידדתם שזה יהיה כפוף לסעיפים של ה"לא יסייע".
<עידו בן-יצחק:>
דיברנו על זה.

<קריאה:>
אנחנו דיברנו על זה.

<איה דביר:>
זה בסדר? הצבעתם על זה?

<היו"ר אילת שקד:>
טוב. מי בעד סעיף התוקף? מי נגד?
הצבעה

בעד – רוב
נגד – מיעוט
סעיף 25ד2, בשינויים שצוינו, נתקבל.
<היו"ר אילת שקד:>
תודה רבה.
<השר להגנת הסביבה עמיר פרץ:>
תודה.

<הישיבה ננעלה בשעה 16:07.>
